**Sadarbības līgums Nr.****\_\_\_\_\_\_**

**par optiskā kabeļa guldīšanu pašvaldības kabeļu kanalizācijā nodrošinot**

**elektronisko sakaru pakalpojumus**

Ādažos, Ādažu novadā *Parakstīšanas datums ir pēdējā pievienotā droša*

*elektroniskā paraksta un tā laika zīmoga datums*

**SIA „Tet” (**turpmāk – Tet), tās Tehnoloģiju attīstības daļas direktora Jāņa Spektora personā, kas rīkojas, pamatojoties uz SIA ”Tet” vadītāju pilnvarām 9. redakcijā un 01.11.2019. pilnvarojuma rīkojumu Nr.21-2/2019/1207 „Par Galvenajam tehnoloģiju direktoram tieši pakļauto struktūrvienību vadītāju pilnvarām” pamata, no vienas puses, un

**Ādažu novada pašvaldība** (turpmāk – Īpašnieks), tās priekšsēdētāja Māra Sprindžuka personā, kurš rīkojas, pamatojoties uz nolikuma un likuma “Par pašvaldībām” pamata, no otras puses,

turpmāk abi kopā saukti “Puses”, ievērojot, ka nekustamajos īpašumos, ar kadastra numuriem 8052 008 1483, 8052 008 1582, 8052 008 1583 un 8052 008 1204 esošā kabeļu kanalizācija, turpmāk - Kabeļu kanalizācija, pieder Īpašniekam,

izsakot savu gribu, brīvi, bez maldības, viltus vai spaidiem, noslēdz šādu līgumu par sadarbību, Īpašniekam piederošajā Kabeļu kanalizācijā guldot Tet optisko kabeli (turpmāk – Objekts), lai Īpašniekam, iedzīvotājiem un komersantiem nodrošinātu publisko elektronisko sakaru pakalpojumus (turpmāk – Līgums):

1. **Tet apņemas:**
   1. izstrādāt un saskaņot ar Īpašnieku Kabeļu kanalizācijā ieguldāmā Objekta darba zīmējumu vai tehnisko projektu atkarībā no veicamo darbu specifikas (pielikums Nr.1);
   2. par saviem līdzekļiem ieguldīt Īpašnieka Kabeļu kanalizācijā optisko kabeli atbilstoši Līguma 1.1. punktā minētajam ierīkošanas darba zīmējumam vai tehniskajam projektam, realizējot optiskā tīkla pieslēgumus Īpašnieka īpašumos - Mežgarciema ūdens sagatavošanas stacijas ēkā (Mežgarciems, Carnikavas pagasts, Ādažu novads), līdz zemes gabaliem Muzeja ielā 5 un Muzeja ielā 7 (Mežgarciems, Carnikavas pagasts, Ādažu novads), kā arī privātmāju teritorijā - Delfīnu, Vaļu un Roņu ielu (Garciems, Carnikavas pagasts, Ādažu novads);
   3. kabeļu kanalizācijā ieguldītais optiskais kabelis ir Tet īpašums un tas paredzēts publisko elektronisko sakaru tīklu nodrošināšanai un elektronisko sakaru pakalpojumu sniegšanai;
   4. atstāt atzīmi par īpašumtiesībām (nomarķēt) uz Tet elektronisko sakaru tīkla komunikāciju iekārtām un kabeļiem;
   5. par saviem līdzekļiem Līgumā noteiktā kārtībā ieguldīt, uzturēt, demontēt Tet piederošo optisko kabeli un veikt tā bojājumu novēršanu;
   6. demontāžas darbi veicami atbilstoši projekta dokumentācijai un saskaņā ar normatīvo aktu prasībām. Demontāžas darbu veikšanas secība skaņojama ar Īpašnieku. Darbi veicami tā, lai netiktu nodarīti bojājumi Kabeļu kanalizācijai, citiem kabeļiem un ierīcēm, ja tādas uz demontāžas brīdi ir izvietotas Kabeļu kanalizācijā;
   7. Elektronisko sakaru likumā noteiktā kārtībā informēt Īpašnieku par piekļuves nepieciešamību Objektam;
   8. līgums neparedz jebkādu Tet elektronisko sakaru objektu būvniecību vai pārbūvi.
2. **Īpašnieks apņemas**
   1. bez atlīdzības nodrošināt vietu Īpašnieka Kabeļu kanalizācijā Tet optiskā kabeļa ieguldīšanai Līgumā noteiktā kārtībā;
   2. normatīvajos aktos noteiktajā kārtībā saskaņot Kabeļu kanalizācijā Objekta ierīkošanas darba zīmējumu vai tehniska projektu. Īpašnieks piekrīt, ka Objekts atradīsies Kabeļu kanalizācijā līdz brīdim, kad Tet to demontēs, vai arī līdz Līguma termiņa beigām.
   3. uzturēt Kabeļu kanalizāciju tehniskā kārtībā un veikt bojājumu novēršanu Īpašniekam piederošajai Kabeļu kanalizācijai. Ja Īpašnieks pēc Tet rakstiska pieprasījuma saņemšanas nenodrošina bojājumu novēršanu Kabeļu kanalizācijai, ko Tet Līguma ietvaros izmanto elektronisko sakaru pakalpojuma nodrošināšanai, bojājumu novēršanu veic Tet. Īpašnieks 14 (četrpadsmit) dienu laikā pēc rēķina saņemšanas apmaksā Tet izdevumus, kas saistīti ar Īpašnieka Kabeļu kanalizācijas bojājumu novēršanu;
   4. nodrošināt Elektronisko sakaru likumā noteiktā kārtībā Tet netraucētu iespēju brīvi piekļūt Objektam bojājumu novēršanas un uzturēšanas darbu veikšanai. Piekļūšana Objektam Latvijas valstij piederošajā nekustamajā īpašumā "Stacija "Garciems"", Carnikavas pag., Ādažu nov., kadastra numurs 8052 008 0204, zemes vienībai ar kadastra apzīmējumu 8052 008 1204  Tet saskaņo ar attiecīgā nekustamā īpašuma īpašnieku;
   5. vismaz 10 (desmit) dienas iepriekš informēt Tet, ja Kabeļu kanalizāciju izmanto citu Īpašnieka vai trešo personu elektronisko sakaru kabeļu ieguldīšanai.
3. **Pušu atbildība**
   1. Īpašnieks un Tet pēc Objekta ierīkošanas apņemas ievērot otras Puses tiesiskās intereses saskaņā ar spēkā esošiem normatīvajiem aktiem, it īpaši ar Elektronisko sakaru likuma un Aizsargjoslu likuma regulējumu.
   2. Puses apliecina, ka starp viņām nepastāv nekādas materiālas, ne arī cita veida pretenzijas par Kabeļu kanalizācijas lietošanu Tet publisko elektronisko sakaru tīklu nodrošināšanai un elektronisko sakaru pakalpojumu sniegšanai iedzīvotājiem, un apņemas nekādas pretenzijas otrai Pusei neizvirzīt arī turpmāk.
   3. Viena Puse apņemas atlīdzināt otrai Pusei zaudējumus, kas tai cēlušies sakarā ar to, ka vainīgā Puse nav ievērojusi Līguma nosacījumus.
   4. Pabeidzot šajā Līgumā minētos darbus, kas saistīti ar Objekta uzturēšanu, Objekta bojājumu novēršanu, Objekta demontāžu utml., Tet jāatstāj sakopta teritorija. Ja darbu izpildes gaitā tiks bojāta teritorija, kurā izvietots Objekts, kā arī tai piegulošā teritorija (piemēram, izveidojas dziļas transporta sliedes zaļajā zonā u.tml.), Tet pienākums veikt nepieciešamos pasākumus teritorijas sākotnējā stāvokļa atjaunošanai.
   5. Īpašnieks nav atbildīgs par Tet iespējamiem zaudējumiem, kas radīsies šajā Līgumā paredzēto darbu izpildes laikā, vai Tet iecerētā labuma neiegūšanas dēļ. Tet ir atbildīgs par darba drošības, sabiedriskās kārtības, būvdarbu veikšanas, ugunsdrošības, vides aizsardzības un citu saistošu normu ievērošanu darbu izpildes laikā. Tet ir atbildīgs par jebkāda veida trešo personu zaudējumiem, kas var rasties darbu izpildes gaitā.
4. **Nepārvarama vara un sankcijas**
   1. Puses nav atbildīgas par Līguma saistību neizpildi un tā rezultātā Pusēm radītajiem zaudējumiem, ja tas noticis nepārvaramas varas apstākļu (tai skaitā, dabas katastrofas, ūdensplūdi, ugunsnelaimes, zemestrīces un citas stihiskas nelaimes, kas neiekļaujas Pušu kontroles robežās) dēļ. Par Līguma saistību izpildes neiespējamību minēto apstākļu dēļ viena Puse rakstveidā informē otru Pusi 5 (piecu) darba dienu laikā pēc nepārvaramās varas apstākļu iestāšanās, paziņojumam pievienojot izziņu, ko izsniegušas kompetentas iestādes un kas satur minēto apstākļu apstiprinājumu un raksturojumu. Puses nepieciešamības gadījumā risina jautājumu par turpmāku Līguma izpildes kārtību vai izbeigšanu.
   2. Tet apliecina, ka neveic un Līguma izpildē neveiks darījumus (neiegādāsimies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
5. **Personu datu aizsardzība**
   1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt šajā Līgumā noteikto saistību izpildi, kā arī Līguma izpildes ietvaros iegūtos fizisko personu datus, ja tādi tiek apstrādāti, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai, ievērot Eiropas Parlamenta un Padomes Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK prasības.
   2. Puses ir atbildīgas par otrai Pusei iesniegto fizisko personu datu aizsardzību atbilstoši Pusēm saistošo normatīvo aktu prasībām. Puses apņemas nodrošināt, ka Puses darbinieki, kuri ir pilnvaroti apstrādāt datus, ir apņēmušies ievērot konfidencialitātes saistības attiecībā uz fizisko personu datiem.
   3. Puse, kura nodod otrai Pusei fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.
   4. Puses apņemas bez iepriekšējas saskaņošanas nenodot tālāk trešajām personām no otras Puses iegūtos fizisko personu datus, izņemot gadījumu, ja šajā Līgumā ir noteikts citādi vai normatīvie akti paredz šādu datu nodošanu.
   5. Izbeidzot Līgumu, Pusei, kuras rīcībā ir otras Puses konfidenciāla informācija, tai skaitā, fizisko personu dati, ir pienākums pēc Puses pieprasījuma un/vai līgumattiecību izbeigšanas iznīcināt no otras Puses iegūtos datus, ja izbeidzas nepieciešamība tos apstrādāt šī Līguma izpildei.
6. **Īpašie noteikumi**
   1. Līgums stājās spēkā pēc tā abpusējas parakstīšanas un ir spēkā līdz Objekta demontāžai vai uz 30 (trīsdesmit) gadiem, atkarībā no tā, kurš no norādītajiem termiņiem iestājas pirmais.
   2. Līguma termiņš var tikt pagarināts, Pusēm par to savstarpēji vienojoties.
   3. Tet ir tiesības līdz Objekta ieguldīšanai Kabeļu kanalizācijā vienpusējā kārtā pilnībā vai daļēji atkāpties no Līguma, ja izrādās, ka Kabeļu kanalizāciju nav iespējams izmantot Objekta ieguldīšanai vai Tet Objekts netiek ierīkots Kabeļu kanalizācijā. Tet par to rakstiski informē Īpašnieku.
   4. Pusēm abpusēji vienojoties, Līgumā var tikt izdarīti labojumi un papildinājumi. Visi labojumi un papildinājumi tiek veikti rakstiskā veidā un tie stājās spēkā tikai tad, kad tos ir parakstījušas abas Puses.
   5. Gadījumos, kas nav paredzēti Līgumā, Puses rīkojās saskaņā ar Latvijas Republikas spēkā esošajiem normatīvajiem aktiem.
   6. Līguma noslēgšana nenozīmē izņēmuma statusa piešķiršanu Tet optiskam kabelim uz Kabeļu kanalizācijas izmantošanu. Īpašniekam ir tiesības bez saskaņošanas, informējot Tet, izmantot Kabeļu kanalizāciju jaunu elektronisko sakaru kabeļu ieguldīšanai Īpašnieka vajadzībām vai trešajām personām.
   7. Līgums ir saistošs Pusēm un to likumiskajiem saistību un tiesību pārņēmējiem. Puses nedrīkst nodot trešajām personām savas Līgumā paredzētās tiesības vai saistības bez iepriekšējas otrās Puses rakstiskas piekrišanas. Lai nodrošinātu, ka netiek traucēta Objekta izbūve, Zemes vienības īpašnieka maiņas gadījumā esošais Zemes vienības īpašnieks apņemas informēt jauno Zemes vienības īpašnieku par tiesībām un saistībām, kas izriet no Līguma.
   8. Strīdus un domstarpības, kas rodas starp Pusēm sakarā ar Līgumu vai tā izpildi, Puses risina savstarpējās sarunās. Ja Pusēm neizdodas 30 (trīsdesmit) dienu laikā no strīdus vai domstarpību rašanās dienas atrisināt strīdu sarunu veidā, strīds izšķirams tiesā saskaņā ar Latvijas Republikas spēkā esošajiem normatīvajiem aktiem.
   9. Jebkurš paziņojums, kas attiecas uz Līgumu, tiek iesniegts rakstveidā.
   10. Īpašnieka atbildīgā persona ir Informācijas tehnoloģiju nodaļas vadītājs Māris Lazdiņš tālr.: 29423659, [maris.lazdins@carnikava.lv](mailto:maris.lazdins@carnikava.lv). Atbildīgā persona pilnībā pārzina Līguma noteikumus un tām ir tiesības pieņemt lēmumus un risināt visus ar Līgumu saistītos operatīvos jautājumus, organizēt un kontrolēt Līguma izpildi, tajā skaitā, bet ne tikai, veikt komunikāciju ar Būvuzņēmēju, pieprasīt un sniegt informāciju un dokumentus, kā arī veikt citas darbības pienācīgai Līguma izpildei. Atbildīgajai personai jāpilda pienākumi, kas noteikti Pasūtītāja noteikumu „Iepirkumu organizēšanas kārtība Ādažu novada pašvaldībā” 35. punktā, t.sk. nekavējoties ziņot Īpašniekam par Tet saistību nepienācīgu izpildi, un tai nav tiesību dot Tet norādījumus par Līguma termiņu, vai citām izmaiņām, ja vien tas nav atrunāts Līgumā.
   11. Atbildīgā kontaktpersona no Tet puses: \_\_\_\_\_\_\_\_\_\_, tālr.\_\_\_\_\_\_, e-pasts:\_\_\_\_\_\_\_\_\_\_\_\_\_.
   12. Līgums sastādīts latviešu valodā un parakstīts ar drošu elektronisko parakstu.
7. **Pušu rekvizīti un paraksti:**

|  |  |
| --- | --- |
| **SIA „Tet”**  Reģ. Nr. 40003052786  Juridiskā adrese: Dzirnavu ielā 105, Rīgā  Banka:  Konts:  Kods:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tehnoloģiju attīstības daļas direktors  Jānis Spektors | **Ādažu novada pašvaldība**  Reģ. Nr. 90000048472  Juridiskā adrese: Gaujas iela 33A,  Ādaži, Ādažu novads, LV-2164  Banka: AS "SEB banka"  Konts: LV59UNLA0050003955158  Kods: UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pašvaldības domes priekšsēdētājs  Māris Sprindžuks |

ŠIS LĪGUMS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU